พอดีมีเรื่องสอบถามครับ เมื่อวานนี้หัวอวัยวะเพศผมเปิด แล้ว เกิดมีอาการบวม และเวลาเเข็ง ก็มีอาหารเจ็บ ไม่ทราบว่าจะมีวิีไหนรักษาให้หายบ้างครับ
สวัสดีค่ะ หากปลายอวัยวะเพศเปิด คือหนังหุ้มปลายถูกดึงขึ้นมา แล้วปลายอวัยวะเพศมีการบวม เจ็บ แสดงว่าหนังหุ้มปลายได้รัดอวัยวะเพศ จนทำให้ไปอุดกั้นการไหลเวียนของเลือดและน้ำเหลือง แนะนำว่าหากแม้ในขณะที่อวัยวะเพศไม่ได้แข็งตัว แต่ปลายอวัยวะเพศยังคงบวมและปวดมาก ควรรีบไปพบแพทย์เพื่อทำการรักษาค่ะ หากปล่อยไว้อาจอันตรายต่ออวัยวะเพศได้แต่หากในช่วงที่อวัยวะเพศไม่แข็งตัว ไม่มีอาการเจ็บและบวม แต่การรูดหนังหุ้มปลายเป็นไปได้ลำบาก แสดงว่ามีอาการของ หนังหุ้มปลายองคชาตไม่เปิด ในเบื้องต้น อาจลองใช้ยาทาที่เป็นสเตียรอยด์ เช่น ครีม triamcinolone, ครีม betamethasone เป็นต้น ทาบริเวณหนังหุ้มปลายวันละ 1 ครั้ง ร่วมกับการรูดหนังหุ้มปลายทีละน้อย ให้ทำบ่อยครั้งต่อวัน หากยังคงไม่สามารถรูดหนังหุ้มปลายขึ้นลงได้ ควรไปพบแพทย์เพื่อพิจารณาขลิบหนังหุ้มปลายค่ะแต่หากปกติ สามารถรูดหนังหุ้มปลายได้เป็นปกติ การที่ปลายอวัยวะเพศบวมและเจ็บ อาจเกิดจากการติดเชื้อต่างๆ โดยหากมีเพศสัมพันธ์มาก่อน ก็อาจเกิดจากโรคเริม หรืออาจเกิดจากเชื้อแบคทีเรีย ที่ไม่ใช่โรคติดต่อทางเพศสัมพันธ์ก็ได้ อย่างไรก็ตาม ไม่ว่าจะเกิดจากเชื้ออะไร ก็ควรไปพบแพทย์เพื่อให้การตรวจวินิจฉัยและรักษาค่ะ